JERUUSALEMMA UUDISED
Tere õhtust! Eetris on taas Jeruusalemma Uudised.
Mõned tänased teemad -
Süüria president saatis Iisraelile sõnumi
Gaza kokkuvarisemise äärel
Abbas pöördub Julgeolekunõukokku
Süüria president al-Assad saatis sõnumi
Iisraeli peaministrile Benjamin Netanyahule.
Isiklikud sõnumid on haruldased,
isegi kui need saadetakse EL diplomaatiliste kanalite kaudu.
Assad rääkis, et Süüria ei taha sõda Iisraeli vastu,
vaid keskenduda rahulikult
riigi kaoses infrastruktuuri ja valitsusaparaadi taastamisele
ning kindlustada, et kodanikud saaksid vähehaaval koju naasta.
Süüria presidendi sõnum järgnes Netanyahu Moskva-visiidile jaanuaris
ja vestlusele Vene presidendi Putiniga.
Netanyahu avaldas muret,
et Hezbollah' on hakanud ehitama Liibanoni relvade koostetehast
ja toetab ka Süüria presidendi tegevust
mässuliste vägede vastu.
Iisrael on teatanud, et peatab kõik
oma riigi julgeolekut ühel või teisel moel ähvardavad tegijad.
See hõlmab ka Süüria valitsust ja seda toetavaid rühmitusi,
sh Hezbollah ja Süüriat toetav Iraan.
Peaminister Netanyahu teatas nädala eest julgeolekukabineti istungil,
et Õhujõud on teinud Siinail
ja seal baseeruvate erinevate terrorirühmituste vastu
üle 100 õhurünnaku,
mis toimusid koostöös Egiptuse armee ja julgeolekujõududega
aastail 2016-2017.
Neid tehti lennukite, helikopterite
ja ka droonide ehk mehitamata õhusõidukite abil.
Egiptuse armee on võidelnud Siinail juba viis aastat rühmitustega,
kes on omakorda teinud koostööd Gazat valitseva Hamasiga.
Iisraelil on seega head põhjused Egiptuse aitamiseks
ning hoida samas ära relvade ja rakettide salavedu Gazasse.
Veidi teisel teemal -
Jaanuaris nähti kuuga seoses veidi tavapärasest erinevaid ilminguid.
Täiskuu ilmus jaanuaris taevasse kahel korral: 2. ja 31. kuupäeval.
Rabide tõlgenduse järgi tähendab kahe täiskuu ilmumine samas kuus,
et Iisraeliga juhtub midagi halba.
Aga kui üks täiskuudest satub juudi pühale,
tähendab see midagi head Iisraelile,
kuid Ismaelile ehk araabia rahvastele tähendab see nende võimu lõppemist.
Kui lisaks kõigele oli 31. jaanuari täiskuu ka nn verekuu
ehk orbiidil Maale ca 8 % lähemal ja väga punane,
on see rabide meelest Iisraelile väga soodne märk.
Araabia- ja islamirahvaste reaktsioonid
on olnud loomulikult vastupidised.
Ka neile on kuu oluline usu- ja ajaarvamise sümbol.
ÜRO Lähis-Ida erisaadik Nikolai Mladenov hoiatas jaanuari lõpus,
et Gaza on kokkuvarisemise äärel.
Tema sõnul puuduvad seal praktiliselt kõik
inimeluks vajalikud humanitaartingimused.
Elektrit saab vaid mõne tunni päevas, puhast vett ja toidujagamist piiratult,
ja prügivedugi on vilets.
ÜRO on eraldanud Gazale juba 2,5 mln USD eriabi,
kuid Mladenovi sõnul peaks Abbasi valitsus koondama nüüd kogu jõu
Gaza ja selle elanike elutingimuste parandamisele.
Sellega vihjas ta palestiinlaste juhtkonna keskendumisele
pigem Jeruusalemma rahvusvahelise staatuse teemale
kui sellele, mis on akuutne ja vältimatu.
Mladenovi sõnul aitaks gazalasi enim
Iisraeliga kiiresti rahu tegemine ja selle tulemusel kahe riigi lahendus.
Erisaadik unustas aga mainida,
kuhu on läinud enamik seni Gazasse saadetud abist.
Ehk siis Hamasi relvastumisele, tunnelite ehitamisele
ja raketivarude laiendamisele.
Meediakeskuse al-Hayat pühapäevases raportis mainitakse,
et Hamas usub sõja puhkemist Iisraeliga lähiajal.
Seda ütles intervjuus Hamasi kõrge juht Yahya Sinwar.
Sinwari arvates alustab sõda Iisrael
ja kasutab selleks maavägesid, laevastikku ja õhujõude.
Hamas kehtestas Gazas kõrgeima häiretaseme,
evakueeris kõik oma komandokeskused,
juhtide pered ja relvalaod.
Iisrael pole Hamasi avaldusi kommenteerinud
ega tõstnud oma relvajõudude valmisolekut Gaza piiridel.
Iisraeli kohus mõistis Yahya Sinwarile 1989. a neli eluaegset vanglakaristust,
kuid ta vabanes 2011. a
Iisraeli sõduri Gilad Shaliti juhtumiga seoses toimunud vangidevahetuses.
Palestiinlaste juht Abbas andis valitsusele korralduse
pöörduda omariikluspürgimusele tunnustuse saamiseks
ÜRO Julgeolekunõukokku.
EL liikmesriikides tehtud ringreis
tunnustuse kogumiseks Palestiina riigile
pealinnaga Ida-Jeruusalemmas on palestiinlaste seisukohast nurjumas
hoolimata sellest, et mitmed riigid avaldasid hankele toetust
kas otseselt või vaoshoitumalt.
ÜRO 16-liikmelises Julgeolekunõukogus
nõuab see enamuse toetust,
eeldades, et seejärel ükski nõukogu viiest alalisest, veto-õigusega liikmest
hankele vastu pole.
Mitmeid aastaid riiulil olnud ja pikalt kavandatud projekt
ehitada Nutumüürile veel üks püsiv palvetamiskoht, on teostumas.
Kuu algul eemaldas Iisraeli valitsus tõkked ehituse alustamiselt
nn Davidsoni Arheoloogilise Pargi alal
ehk praegusest Nutumüürist lõunas asuvas piirkonnas.
Tehniliselt on kõne all siiski sama,
Herodese aegse teise templi läänepoolse tugimüüriga,
kuid uus ehitis kerkib siiski algsele müürile märgatavalt lähemal,
sest asub 7 m praeguse Nutumüüri juurde viivast tasemest allpool.
Uus ehitis saab märkimisväärne juba seepärast,
et Iisrael tahab peaminister Netanyahu sõnul näidata
nii ÜRO-le, UNESCO-le kui kogu maailmale,
et Nutumüür on ja jääb üheks müüriks ühele rahvale.
Iisraeli arheoloogid leidsid Jeruusalemma lõunaosa kaevetöödel
suure esimese templi aegse veejuhtimissüsteemi.
Tegu on hiljem Bütsantsi ehk Ida-Rooma keisririigi poolt
ca 4.-6. saj AD laiendatud kunagi kuningas Saalomoni alustatud
veekogumis-, talletamis- ja transportimissüsteemiga.
Arheoloogid on leidnud ka Saalomoni aegseid esemeid,
kruuse ja kujusid ning münte 4. sajandist e.m.a.
Sellised olid tänased uudised.
Paluge rahu Iisraelile ja Jeruusalemmale
ning jääge meie kanalile. Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee